**INFORMIM PËR MEDIAN**

**Zhdukjet me forcë: Grupi i ekspertëve të Kombeve të Bashkuara nis vizitën e parë zyrtare në Shqipëri**

GJENEVË (2 dhjetor 2016) – Grupi i Punës i Kombeve të Bashkuara për Zhdukjet me Forcë ose Kundër Dëshirës do të zhvillojë vizitën e tij të parë zyrtare në Shqipëri në datat 5-12 dhjetor.

Gjatë këtij misioni, ekspertët e OKB-së do të shqyrtojnë masat e miratuara nga shteti shqiptar për parandalimin dhe çrrënjosjen e zhdukjeve me forcë, duke përfshirë çështjet që lidhen me të vërtetën, drejtësinë dhe dëmshpërblimin e viktimave të zhdukjes me forcë.

Ky grup ekspertësh, i cili do të vizitojë Shqipërinë me ftesë të qeverisë shqiptare, do të takohet me zyrtarë të lartë shtetërorë, me të afërm të personave të zhdukur, me përfaqësues të organizatave të shoqërisë civile dhe të agjencive përkatëse të Kombeve të Bashkuara në Shqipëri.

Grupi i Punës përfaqësohet nga Krye-Raportuesja e tij aktuale, znj. Houria Es-Slami, dhe nga z. Henrikas Mickevicius.

Në përfundim të vizitës së tij delegacioni i Grupit do të zhvillojë një **konferencë për shtyp** më 12 dhjetor, në ora 11:30, në Tirana International Hotel, Sheshi “Skënderbej” 8, në Tiranë. Pjesëmarrja në konferencën për shtyp është e kufizuar vetëm për përfaqësuesit e shtypit.

Raporti përfundimtar për vizitën në Shqipëri do t'i paraqitet Këshillit të të Drejtave të Njeriut në OKB, në shtator 2017.

**SHËNIM PËR REDAKTORËT:**

Grupi i Punës është themeluar në vitin 1980 nga Komisioni për të Drejtat e Njeriut i OKB-së, për të ndihmuar familjet në përcaktimin e fatit dhe të vendndodhjes së të afërmve të tyre të zhdukur. Ai bën çdo përpjekje për të vendosur një urë komunikimi midis familjeve dhe qeverive përkatëse për të garantuar që rastet individuale të hetohen, me synimin për të qartësuar vendndodhjen e personave, të cilët pasi janë zhdukur, përjashtohen nga mbrojtja që ofron ligji. Nga pikëpamja e aspektit humanitar, qartësimi kryhet kur fati ose vendndodhja e personit të zhdukur përcaktohet në mënyrë të qartë. Grupi i Punës e ndjek trajtimin e çështjeve të personave të zhdukur deri në zgjidhjen e plotë të tyre.

Ai ofron gjithashtu ndihmën e tij në zbatimin nga shtetet palë të Deklaratës së Kombeve të Bashkuara për Mbrojtjen e të Gjithë Personave nga Zhdukja me Forcë (shih Deklaratën): <http://www.ohchr.org/EN/ProfessionalInterest/Pages/EnforcedDisappearance.aspx>

FUND

*Grupi i Punës për Zhdukjet me Forcë ose Kundër Dëshirës përbëhet nga pesë ekspertë të pavarur nga të gjitha rajonet e botës. Krye-Raportuese është* ***znj. Houria Es-Slami*** *(Marok) dhe zëvendës i saj është* ***z. Bernard Duhaime*** *(Kanada); anëtarë të tjerë janë* ***z. Tae-Ung Baik*** *(Republika e Koresë),* ***z. Ariel Dulitzky*** *(Argjentinë) dhe* ***z. Henrikas Mickevicius*** *(Lituani). Për të mësuar më shumë, vizitoni faqen e internetit:* [*http://www.ohchr.org/EN/Issues/Disappearances/Pages/DisappearancesIndex.aspx*](http://www.ohchr.org/EN/Issues/Disappearances/Pages/DisappearancesIndex.aspx)

*Grupet e Punës janë pjesë e asaj që njihet me emërtimin Procedurat Speciale të Këshillit për të Drejtat e Njeriut. Procedurat Speciale, trupa më e madhe e ekspertëve të pavarur në sistemin e të drejtave të njeriut në OKB, është një emërtim i përgjithshëm që përdoret për mekanizmat e pavarur të Këshillit për gjetjen e fakteve dhe monitorimin. Personat e mandatuar të Procedurave Speciale janë ekspertë të pavarur të të drejtave të njeriut të caktuar nga Këshilli për të Drejtat e Njeriut për të adresuar situatat specifike në një shtet, ose çështjet tematike në të gjitha anët e botës. Ata nuk janë pjesë e stafit të OKB-së dhe janë të pavarur nga çdo qeveri ose organizatë. Ata shërbejnë në cilësinë e tyre si individë dhe nuk paguhen për punën e tyre.*

*Zyra e Kombeve të Bashkuara për të Drejtat e Njeriut, faqja e Shqipërisë:* [*http://www.ohchr.org/EN/Countries/ENACARegion/Pages/ALIndex.aspx*](http://www.ohchr.org/EN/Countries/ENACARegion/Pages/ALIndex.aspx)

*Për më shumë informacion dhe për kërkesat nga media:*

***Në Gjenevë (përpara dhe pas vizitës):*** *Znj. Gabriela Guzmán (+41 22 917 9412 /* *gguzman@ohchr.org**)*
***Në Tiranë (gjatë vizitës):*** *Znj. Nora Kushti (+355 69 20 90 253 /* *nora.kushti@undp.org**)*

Për **kërkesa nga media** lidhur me ekspertët e tjerë të pavarur të OKB-së:

Z. Xabier Celaya – Komunikimi me Mediat (+ 41 22 917 9383 / xcelaya@ohchr.org)

**Faqet e internetit dhe mediat sociale për të rejat më të fundit:** Përmbajtja dhe mesazhet kyçe multimediale lidhur me njoftimin e të rejave më të fundit gjenden në kanalet e medias sociale të *UN Human Rights* të renditura më poshtë. Ju lutemi të na etiketoni duke përdorur identifikuesit e saktë:
Twitter: [@UNHumanRights](http://twitter.com/UNHumanRights)
Facebook: [unitednationshumanrights](https://www.facebook.com/unitednationshumanrights)
Instagram: [unitednationshumanrights](http://instagram.com/unitednationshumanrights)

Google+: [unitednationshumanrights](https://plus.google.com/%2Bunitednationshumanrights/posts)
Youtube: [unohchr](https://www.youtube.com/user/UNOHCHR)